Raila Odinga aapishwa bila naibu wake Kalonzo Musyoka kunani?\nRaila Odinga akiapishwa kuwa waziri mkuu baada ya uchaguzi wa 2007 uliokumbwa na utata

Kiapo hicho alilishwa na mbunge wa Ruaraka TJ Kajwang.

Hatahivyo wakuu wa chama hicho akiwemo Kalonzo Musyoka, Musalia Mudavadi na Moses Wetangula hawakuwepo wakati wa kiapo hicho kilichochukuliwa katika Bustani ya eneo la Uhuru Park alipoapishiwa.

Umati wa watu waliohudhuria sherehe ya kuapishwa kwa raiola Odinga katika bustani ya Uhuru Park

Bustani ya uwanja wa Uhuru Park ipo katikati ya jiji la Nairobi

Akiwa amevalia nguo nyeupe na kofia nyeusi, Raila aliapa kwa kutumia kitabu cha biblia na baadaye kutia saini nakala zilizotumiwa kula kiapo.

''Mimi Raila Odinga naapa kwamba nitalinda taifa kama rais wa wananchi, kwamba nitakuwa mwaminifu. Mungu nisaidie'', alisema katika uwanja wa uhuru Park uliopo katikati ya mji wa Nairobi.

Mashabiki wake waliofika katika uwanja huo mapema alfajiri waliimba na kucheza densi  huku wakipiga firimbi.

Baadhi ya viongozi waliofika katika bustani ya Uhuru Park kuhudhuria hafla ya kuapishwa kwa Raila Odinga

Raila Odinga aliapishwa na mbunge wa Ruraka TJ Kajwang na aliyekuwa mgombea wa kiti cha Ugavana jijini Nairobi Miguna Miguna.

Hatahivyo haijulikani ni nini atakachofanya kiongozi huyo huyo baada ya kula kiapo kwa kuwa Kenya ina rais Uhuru Kenyatta na makamu wake William Ruto.

Alitarajiwa kuapishwa pamoja na naibu wake Kalonzo Musyoka, lakini kiongozi huyo wa chama cha Wiper hakuonekana katika bustani ya Uhuru Park.

Raila akizungumza baada ya kujiapisha katika bustani ya Uhuru jijini Nairobi

Hatahivyo Raila amesema kuwa Kalonzo atakula kiapo baadaye.

"Kalonzo hayuko kwa sababu ya maneno ambayo yalifanyika mtajua baadaye  ataapishwa baadaye'', alisema Raila.

Mapema kulikuwa na mbwembwe za aina yake katika bustani ya Uhuru Park miongoni mwa wafuasi wa bwana Odinga

Wafuasi wa Nasa wakiingia katika Bustani ya Uhuru Park

Mapema kulikuwa na mbwembwe za aina yake katika bustani ya Uhuru Park miongoni mwa wafuasi wa bwana Odinga

Viongozi wengine wawili wa NASA, akiwemo mwenyekiti...\n\ntl;dr:
Kiongozi wa upinzani nchini Kenya Raila Odinga 'ameapishwa kuwa rais wa wananchi'.